recursal/SuperWikiNEXT-32B huggingface dataset:
Συντεταγμένες: 54°42′36″N 1°41′24″W﻿ / ﻿54.71000°N 1.69000°W﻿ / 54.71000; -1.69000

Το **Γουίλινγκτον** είναι μαι πόλη στην στην κομητεία του Durham, Αγγλία. Βρίσκεται στους πρόποδες των Pennines και κοντά στον ποταμό Wear κοντά σε Crook και Μπίσοπ Όκλαντ. Όπως πολλές κοινότητες της περιοχής, η οικονομία του Γουίλινγκτον βασιζόταν στην εξόρυξη άνθρακα. Ως εκ τούτου, το κλείσιμο του ανθρακωρυχείου το 1967 έπληξε την πόλη.

Παρά το γεγονός ότι υπάρχουν μόνο μερικές ευκαιρίες απασχόλησης εντός των ορίων της πόλης, πολλοί κάτοικοι εργάζονται έξω από το χωριό. Το Γουίλινγκτον λειτουργεί σε μεγάλο βαθμό ως μια δορυφορική πόλη για τις Μπίσοπ Όκλαντ και Durham City.

Ποδοσφαιρική ομάδα
------------------

Η πόλη έχει τη δική της ποδοσφαιρική ομάδα, την Γουίλινγκτον ΑΦΚ, η οποία αγωνίζεται στη Νόρδερν Λιγκ Ντιβίζιον Του. Η ομάδα ιδρύθηκε το 1906 και έχει κερδίσει τη Νόρδερν Λιγκ τις περίοδους 1913-14, 1925-26 και 1929-1930.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αγγλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126651744
* LCCN: n78087963

 |

 |
Ο **Κέτερ Μπετς** (πραγματικό όνομα: *William Thomas Betts*, 22 Ιουλίου 1928 - 6 Αυγούστου 2005) υπήρξε από τους περιζήτητους μπασίστες στην ιστορία της τζαζ. Ο "μπλούζι" ήχος, η μελωδικότητα, η λεπτότητα του τόνου και η δημιουργική προσέγγιση που χαρακτήριζαν το παίξιμο του τον έφεραν κοντά στα μεγαλύτερα ονόματα: Tommy Flanagan, Charlie Byrd, Stan Getz, Ella Fitzgerald, Cannonball Adderley, Joe Pass, Kenny Burrell, Joe Williams και άλλους.

Βιογραφία
---------

Γεννημένος στο Port Chester, NY, ταξίδεψε στη Νέα Υόρκη για να σπουδάσει ντραμς, αλλά τελικά το 1946 στράφηκε στο ακουστικό μπάσο. Ξεκίνησε την επαγγελματική του σταδιοδρομία παίζοντας με τον τενόρο σαξοφωνίστα Carmen Leggio D.C. σε ηλικία 19 ετών. Στη συνέχεια έπαιξε με τον Εarl Bostic και αργότερα με την Dinah Washington. Το 1957 συνεργάζεται με τον κιθαρίστα Charlie Byrd και συμμετέχει στις Bossa Nova αναζητήσεις της εποχής και δίπλα στην Ella Fitzgerald από το 1965 ως μέλος του Tommy Flanagan Trio. Έμεινε κοντά στην Ella για 24 συνεχή έτη. Ηταν παρών στην τελευταία της εμφάνιση το 1993.

Συμμετέχει σε πλήθος ηχογραφήσεων ως sideman αλλά για πρώτη φορά το 1998 ηχογραφεί ως leader 2 άλμπουμς, το "Bass Buddies and Blues" και το "Βass Buddies, Blues and Beauty too", στην δική του εταιρεία (Κeter Betts music). Στο "Bass Buddies, Blues and Beauty too" φιλοξενεί τη ντίβα Εthel Ennis. Στο άλμπουμ συμμετείχαν και οι Bill Charlap (πιάνο) Pete Minger (τρομπέτα) Tommy Williams Jr.(τρομπέτα) Jerry Weldon (σαξόφωνο) Steve Abshire (κιθάρα) και Denis Mckrel (ντραμς). Το 2000 κυκλοφόρησε το live αλμπουμ "Live at the East Coast Jazz Festival" με τη συμμετοχή της Etta Jones.

Ο Κέτερ Μπετς πέθανε στις 6 Αυγούστου του 2005.

Επιλεγμένη δισκογραφία
----------------------

* *The Floating Jazz Festival Trio* (1995)
* C. Byrd: *Blues for Night People* (1957)
* E. Fitzgerald: *Montreux ’77* (1977)
* T. Flanagan: *Something Borrowed, Something Blue* (1978)
* J. Mance: *Blue Mance* (1994)

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13931823v. Ανακτήθηκε στις 10  Οκτωβρίου 2015.
2. 1 2  (Αγγλικά) *SNAC*. w6kh3gjc. Ανακτήθηκε στις 9  Οκτωβρίου 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 32186592
* **Europeana**: agent/base/75772
* LCCN: n91075020
* ISNI: 0000 0000 7779 1577
* GND: 134656350
* SUDOC: 088885267
* BNF: cb13931823v (data)
* MusicBrainz: 58918e38-2e23-4645-aba6-a2aed50440db
* NKC: xx0116092

 |

 |
Ένα **δημοψήφισμα ανεξαρτησίας** πραγματοποιήθηκε στη Δημοκρατία του Ουζμπεκιστάν, στις 29 Δεκεμβρίου 1991,. Παράλληλα έλαβαν χώρα και οι προεδρικές εκλογές. Το .3% των ψηφοφόρων ψήφισε υπέρ, ενώ το ποσοστό συμμετοχής έφτασε το 94.1%.

Παρασκήνιο
----------

Σε ένα πανενωσιακό δημοψήφισμα το οποίο έλαβε χώρα στις 17 Μαρτίου 1991, το 95% των ψηφοφόρων στην ΣΣΔ Ουζμπεκιστάν ψήφισε υπέρ της διατήρησης της Σοβιετικής Ένωσης ως "μια ανανεωμένη ομοσπονδία ίσων κυρίαρχων δημοκρατιών στην οποία τα δικαιώματα και η ελευθερία ενός ατόμου οποιασδήποτε εθνικότητας θα είναι πλήρως εγγυημένη". Στην ΣΣΔ Ουζμπεκιστάν υπήρχε και ένα άλλο ερώτημα (το οποίο εγκρίθηκε με 95% υπέρ): "Η ΣΣΔ Ουζμπεκιστάν πρέπει να παραμείνει μέρος μιας ανανεωμένης Ένωσης (ομοσπονδίας) ως κυρίαρχη δημοκρατία με ίσα δικαιώματα".

Ωστόσο, μετά την απόπειρα πραξικοπήματος του Αυγούστου, η Ουζμπεκική ηγεσία αποφάσισε να επιδιώξει την ανεξαρτησία της χώρας. Η ανεξαρτησία κηρύχθηκε στις 31 Αυγούστου και η Σοβιετική Ένωση έπαψε να υφίσταται στις 26 Δεκεμβρίου 1991, τρεις ημέρες πριν τη διεξαγωγή του δημοψηφίσματος.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 9.718.155 | 98.3 |
| Κατά | 172.294 | 1.7 |
| Άκυρα/λευκά ψηφοδέλτια | 8.258 | – |
| **Συνολικά** | **9.898.707** | **100** |
| Εγγεγραμμένοι ψηφοφόροι/προσέλευση | 10.515.066 | 94.1 |
| Πηγή: Νόλεν και άλλοι |

Παραπομπές
----------

1. ↑  Dieter Nohlen, Florian Grotz & Christof Hartmann (2001) *Elections in Asia: A data handbook, Volume I*, p490 (ISBN 0-19-924958-X)
2. ↑  Nohlen et al, p492
3. ↑  Uzbekistan, 17 March 1991: Equal sovereign republic Direct Democracy (Γερμανικά)
4. ↑  Uzkekistan, 29 December 1991: Independence Direct Democracy (Γερμανικά)
5. ↑  B.V. Rao (200) *History Of Modern Europe (1789-1992)* Sterling Publishers, p337
6. ↑  END OF THE SOVIET UNION; The Soviet State, Born of a Dream, Dies The New York Times, 26 December 1991
Με τον όρο **δημοσιονομική πολιτική** εννοείται η πρακτική της είσπραξης κρατικών εσόδων και οι δαπάνες του κράτους. Η δημοσιονομική πολιτική βασίζεται, κατά κόρον, στις θεωρίες του Βρετανού οικονομολόγου Τζων Μέυναρντ Κέυνς, ο οποίος θεωρούσε ότι οι μεταρρυθμίσεις του φορολογικού συστήματος και οι κυβερνητικές δαπάνες έχουν, θετικό ή και αρνητικό, αντίκτυπο στη συνολική ζήτηση και το επίπεδο της οικονομικής δραστηριότητας. Η δημοσιονομική και νομισματική πολιτική είναι οι βασικές στρατηγικές που χρησιμοποιεί η κυβέρνηση και η Κεντρική Τράπεζα μιας χώρας για την προώθηση των οικονομικών της στόχων. Ο συνδυασμός αυτών των πολιτικών επιτρέπει στις αρχές αυτές να κρατούν τον πληθωρισμό σε λογικά επίπεδα, 2% –3% και και την αύξηση της απασχόλησης, την αύξηση του ΑΕΠ στο 2% –3% και το ποσοστό ανεργίας κοντά στο 4% –5%.

Οι υπέρμαχοι των κεϋνσιανικών πολιτικών υποστηρίζουν ότι η αύξηση των δημοσίων δαπανών και η μείωση του συντελεστή των φόρων είναι οι καλύτεροι τρόποι για να αυξηθεί η συνολική ζήτηση. Επιπλέον, υποστηρίζουν ότι η επεκτατική δημοσιονομική πολιτική θα πρέπει να χρησιμοποιείται σε περιόδους ύφεσης ή χαμηλής οικονομικής δραστηριότητας ως εργαλείο για την οικοδόμηση του πλαισίου μιας ισχυρής οικονομικής ανάπτυξης.

Παραπομπές
----------

1. ↑  Kramer, Leslie. «What Is Fiscal Policy?». *Investopedia*. Dotdash. Ανακτήθηκε στις 16 Απριλίου 2020.
Ένα **δημοψήφισμα για σύνταγμα** πραγματοποιήθηκε στη Γρενάδα στις 6 Νοεμβρίου 2018.

Η προτεινόμενη συνταγματική τροποποίηση, η οποία τελικά απέτυχε να περάσει, θα καθιστούσε το Δικαστήριο της Καραϊβικής το τελικό εφετείο , αντικαθιστώντας την Δικαστική Επιτροπή του Ανακτοβουλίου που εδρεύει στο Λονδίνο.  Μια ελαφρώς διαφορετική πρόταση τέθηκε σε προηγούμενο δημοψήφισμα το 2016 και απορρίφθηκε ξανά από τους ψηφοφόρους.

Η Αντίγκουα και Μπαρμπούντα διεξήγαγε επίσης δημοψήφισμα για την ένταξη στο Δικαστήριο της Καραϊβικής την ίδια ημέρα. αυτή η ψηφοφορία απέτυχε επίσης να περάσει.

Ερώτηση
-------

Οι ψηφοφόροι κλήθηκαν να απαντήσουν με ΝΑΙ ή ΟΧΙ στην ακόλουθη ερώτηση: 

*Συμφωνείτε με το Σύνταγμα της Γρενάδας (τροποποιητικό νομοσχέδιο 2018) το οποίο αποτελεί νομοσχέδιο για μια πράξη που τροποποιεί το Σύνταγμα της Αντίγκουα και Μπαρμπούντα για να τερματίσει το Συμβούλιο της Αυτής Μεγαλειότητας (επίσης γνωστό ως Ανακτοβούλιο) ως το τελευταίο Εφετείο για τη Γρενάδα και να το αντικαταστήσει με το Δικαστήριο της Καραϊβικής (επίσης γνωστό ως CCJ);* '

Αποτελέσματα
------------

Το τελικό αποτέλεσμα ήταν 12.133 άτομα καταψήφισαν την τροπολογία ενώ 9.846 ψήφισαν υπέρ Η συμμετοχή ήταν 28%. Ο πρωθυπουργός Κιθ Μίτσελ, η κυβέρνηση του οποίου προκήρυξε το δημοψήφισμα, δήλωσε "απογοητευμένη" όμως "αποδέχτηκε πλήρως τα αποτελέσματα".

| Επιλογή | Ψήφοι |  % |
| --- | --- | --- |
| Υπέρ | 9.846 | 44,8 0 |
| Κατά | 12.133 | 55,20 |
| Άκυρα / λευκά ψηφοδέλτια | 119 | - |
| **Σύνολο** | **22.098** | **100** |
| Εγγεγραμμένοι ψηφοφόροι / συμμετοχή | 79.410 | 27,83 |
| Πηγή: St. Lucia News Online Αρχειοθετήθηκε 2018-11-07 στο Wayback Machine. |

Παραπομπές
----------

1. 1 2   ANTIGUA – Antigua and Grenada to hold CCJ Referendum in November Caribbean News Services, 2 Ιουλίου 2018.
2. ↑  Antigua announces "non-stop" campaign ahead of CCJ referendum Αρχειοθετήθηκε 2018-08-16 στο Wayback Machine. Jamaica Observer, 14 Αυγούστου 2018
3. ↑  Grenada To Hold Another CCJ Referendum The Gleaner, 23 Απριλίου 2018
4. ↑  «Grenada: Prime Minister Mitchell disappointed at results». St. Lucia News Online. 6 Νοεμβρίου 2018. Αρχειοθετήθηκε από το πρωτότυπο στις 2018-11-07.. Ανακτήθηκε στις 7 Νοεμβρίου 2018.
5. ↑  «PM tells voters not to be swayed by misleading information about the referendum». Now Grenada. 5 Νοεμβρίου 2018.. Ανακτήθηκε στις 6 Νοεμβρίου 2018.
6. ↑  «Grenada: Prime Minister Mitchell disappointed at results». St. Lucia News Online. 6 Νοεμβρίου 2018. Αρχειοθετήθηκε από το πρωτότυπο στις 2018-11-07.. Ανακτήθηκε στις 7 Νοεμβρίου 2018.
Συντεταγμένες: 59°23′14.896″N 13°30′35.928″E﻿ / ﻿59.38747111°N 13.50998000°E﻿ / 59.38747111; 13.50998000

Το **Κάρλσταντ** (σουηδικά: *Karlstad*, προφορά: [ˈkɑ̌ːɭsta(d)]) είναι πόλη, ο δήμος και η πρωτεύουσα της κομητείας Βέρμλαντ, και η μεγαλύτερη πόλη στην επαρχία Βέρμλαντ της Σουηδίας. Η πόλη είχε 61.492 κατοίκους το 2015 με 90.882 κατοίκους στον ευρύτερο δήμο το 2017 και είναι ο 21ος μεγαλύτερος δήμος στη Σουηδία. Το Κάρλσταντ διαθέτει πανεπιστήμιο και καθεδρικό ναό.

Είναι χτισμένο στο δέλτα του ποταμού, όπου ο μεγαλύτερος ποταμός της Σουηδίας, Κλαρέλβεν, διασχίζει τη μεγαλύτερη λίμνη της Σουηδίας, το Βένερν. Έχει το δεύτερο μεγαλύτερο λιμάνι της λίμνης στη χώρα μετά το Βεστερός.

Παραπομπές
----------

1. 1 2  «Statistiska tätorter 2020, befolkning, landareal, befolkningstäthet per tätort». *Statistical localities 2020*. Statistics Sweden. 24  Νοεμβρίου 2021.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Σουηδία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138365753
* LCCN: n79120671
* GND: 4110019-0
* NKC: ge1133565

 |

 |
Ένα **δημοψήφισμα για την ορισμό της Οσσετικής και της Ρωσικής γλώσσας ως επίσημη γλώσσα** πραγματοποιήθηκε στη Νότια Οσετία στις 13 Νοεμβρίου 2011, παράλληλα με τις προεδρικές εκλογές. Αρχικά, το δημοψήφισμα είχε οριστεί να λάβει χώρα στις 11 Σεπτεμβρίου του 2011, αλλά η απόφαση αναβολής ελήφθη στις 12 Αυγούστου του 2011. 

Πριν το δημοψήφισμα, το πρώτο τμήμα του τέταρτου άρθρου του συντάγματος ορίζει ότι τα Οσσετικά είναι επίσημη γλώσσα στην Νότια Οσετία, ενώ η δεύτερη παράγραφος αναφέρει ότι τα ρωσικά (μαζί με τα Οσσετικά και σε μερικές περιπτώσεις τα Γεωργιανά) είναι η επίσημη γλώσσα των κυβερνητικών οργάνων της κρατικής διοίκησης και της τοπικής αυτοδιοίκησης.

Αποτελέσματα
------------

Το ερώτημα του δημοψηφίσματος ήταν το εξής: 

> Συμφωνείτε ότι τα Οσσετικά και τα Ρωσικά πρέπει να είναι οι εθνικές γλώσσες της Νότιας Οσσετίας; 
> 
> 

| Επιλογή | Ψήφοι | % |
| --- | --- | --- |
| Υπέρ | 19,797 | 83.54 |
| Κατά | 3,902 | 16.46 |
| Άκυρα/λευκά ψηφοδέλτια | 38 | – |
| **Συνολικά** | **23,737** | **100** |
| Εγγεγραμμένοι ψηφοφόροι/προσέλευση | 67.05 |
| Πηγή: Άμεση Δημοκρατία |

Παραπομπές
----------

1. ↑  «Decree to postpone a vote on the referendum in the Republic of South Ossetia» (στα Russian). Official website of the President of South Ossetia. 12 August 2011. Αρχειοθετήθηκε από το πρωτότυπο στις 2011-09-13.. Ανακτήθηκε στις 26 August 2011.
2. ↑  «Decree on holding a referendum in the Republic of South Ossetia» (στα Russian). Tskhinvali: Official website of the President of South Ossetia. 27 June 2011. Αρχειοθετήθηκε από το πρωτότυπο στις 2011-10-07.. Ανακτήθηκε στις 10 July 2011.
3. ↑  Constitution of the Republic of South Ossetia Αρχειοθετήθηκε 2011-09-14 στο Wayback Machine. (in Russian) on the official website of the President of South Ossetia
Ο **Δημοσθένης ο Φιλαλήθης** ήταν αρχαίος Έλληνας ιατρός του 1ου αιώνα μ.Χ.. Ήταν μαθητής του Αλέξανδρου Φιλαλήθη και σύγχρονος του Αριστόξενου στην ιατρική σχολή του Ηρόφιλου στην Λαοδίκεια της Φρυγίας. Διαδέχτηκε τον Αλέξανδρο ως ο επικεφαλής της σχολής και αποτελεί τον τελευταίο γνωστό εκπρόσωπο της. Ήταν διάσημος για τις ικανότητες του ως οφθαλμολόγος, και το σύγγραμμά με του με τον τίτλο *Ὀφθαλμικός* ήταν το έργο αναφοράς σχετικά με οφθαλμολογικά ζητήματα κατά την αρχαιότητα. Φαίνεται πως διασώζονταν ολόκληρο έως και την εποχή του Μεσαίωνα, ωστόσο το μόνο που απομένει στη σημερινή εποχή είναι μερικά αποσπάσματα που έχουν διατηρηθεί μέσω των γραπτών των Αέτιου του Αμιδηνού, Παύλου του Αιγινήτη, Ρούφου του Εφέσιου, και άλλων συγγραφέων που έζησαν αργότερα. Έγραψε επίσης και ένα έργο σχετικά με τους παλμούς στο οποίο γίνεται αναφορά από τον Γαληνό.

Παραπομπές
----------

1. 1 2  Γαληνός, Περί Χρειάς Παλμών, 4. 4
2. 1 2 3  Heinrich, Von Staden (1989). *Herophilus: The Art of Medicine in Early Alexandria*. Cambridge: Cambridge University Press. ISBN 0-521-23646-0.
3. ↑  Plinio, Prioreschi. *A History of Medicine*. Horatius. σελ. 504. ISBN 1-888456-02-7.
4. ↑  Greenhill, William Alexander (1867). «Alexander Philalethes». Στο: William Smith, επιμ. *Dictionary of Greek and Roman Biography and Mythology*. **1**. Boston: Little, Brown and Company, σσ. 991. .
Η **σφαγή του Μπορ** ήταν δολοφονία περίπου 2.000 αμάχων στο Μπορ στις 15 Νοεμβρίου του 1991 κατά τη διάρκεια του Β' σουδανικού εμφυλίου. Η σφαγή πραγματοποιήθηκε ως επί το πλείστον από Νούερ μαχητές του SPLA-Nasir, με επικεφαλής τον Ρίεκ Ματσάρ και από παραστρατιωτική ομάδα, γνωστή ως Λευκός στρατός των Νούερ. Σύμφωνα με την Διεθνή Αμνηστία τουλάχιστον 2.000 Ντίνγκα σκοτώθηκαν, αν και ο πραγματικός αριθμός είναι πιθανώς υψηλότερος. Στα χρόνια που ακολούθησαν, εκτιμάται ότι περίπου 25.000 ή περισσότεροι πέθαναν από την πείνα και τα ζώα τους είτε κλάπηκαν ή πυροβολήθηκαν εσκεμμένα, ενώ οι συγκρούσεις τούς εκτόπισαν από τα καλλιεργημένα εδάφη τους. Εκείνη την εποχή ο Ρίεκ Ματσάρ χαρακτήρισε το περιστατικό ως «προπαγάνδα» και «μύθο». Το 2012, ζήτησε συγγνώμη δημοσίως για την συμμετοχή του στην σφαγή.

Παραπομπές σημειώσεις
---------------------

1. ↑  Cockett, Richard, (2010), *Sudan: Darfur and the failure of an African state*. Hobbs the Printers Ltd, Totton, Hampshire. ISBN 978-0-300-16273-8
2. ↑  «South Sudan: White Army 'abandons war march' on Bor town». bbcnews.com. 29 December 2013.. Ανακτήθηκε στις 29 Δεκεμβρίου 2013.
3. ↑  «Tangled web of South Sudan politics spells bleak future». bbcnews.com. 19 Δεκεμβρίου 2013.. Ανακτήθηκε στις 20 December 2013.
4. 1 2  «Riek Machar in tears as he admits to 1991 Bor massacres». thelondoneveningpost.com. 16 August 2011. Αρχειοθετήθηκε από το πρωτότυπο στις 2013-12-20.. Ανακτήθηκε στις 20 December 2013.
5. ↑  «Reclaiming the past in Southern Sudan». bbcnews.com. 1 July 2006.. Ανακτήθηκε στις 20 Δεκεμβρίου 2013.
6. ↑  «South Sudan VP confirms apology for Bor Massacre». sudantribune.com. 4 April 2012. Αρχειοθετήθηκε από το πρωτότυπο στις 2019-10-29.. Ανακτήθηκε στις 20 December 2013.
7. ↑  Channel 4 News
8. ↑  You Tube Channel 4 UK TV Report by Mark Stucke Nov 1991
9. ↑  Sudan Tribune August 31, 2007  Αρχειοθετήθηκε 2018-06-27 στο Wayback Machine.. By Gatkuoth Lam. Dinka Bor, South Sudan Massacre
Η **Τάμι Χέμπροου** (*Tammy Hembrow*, 22 Απριλίου 1994) είναι Αυστραλή Fitness Blogger, επιχειρηματίας, YouTuber και influencer.

Το κανάλι της στο YouTube ξεπερνά το 1 εκατομμύριο συνδρομητές ενώ στο Instagram έχει πάνω από 10 εκατομμύρια ακόλουθους.

Πρώτα Χρόνια
------------

Γεννήθηκε στις 22 Απριλίου 1994 στην περιοχή Γκολντ Κοστ του Κουίνσλαντ της Αυστραλίας. Ο πατέρας της, Μαρκ Χέμπροου, είναι ηθοποιός από την Αυστραλία ενώ η μητέρα της, Λέιλα Αζίζ, παραγωγός από το Τρινιντάντ και Τομπάγκο. Έχει συνολικά άλλα έξι αδέλφια, μεταξύ των οποίων η Έιμι και η Έμιλι, επίσης δημοφιλείς στο χώρο του διαδικτύου.

Καριέρα
-------

### Social Media

Το 2014, κατά τη διάρκεια της πρώτης της εγκυμοσύνης, ξεκίνησε να ανεβάζει στο λογαριασμό της στο Instagram διάφορες φωτογραφίες με το σώμα της, ώστε να δείξει fitness tips (μυστικά διατροφής) για μέλλουσες μαμάδες. Αφού γέννησε στα μέσα του 2015, συνέχισε να μοιράζεται μυστικά διατροφής και άσκησης για το πως μπορεί μια γυναίκα να επανέλθει στο φυσιολογικό της βάρος μετά από μια γέννα. Αυτό ενέπνευσε πολλές γυναίκες και σταδιακά οι ακόλουθοι της άρχισαν να αυξάνονται.

Το καλοκαίρι του 2016, δημιούργησε το κανάλι της στο YouTube όπου ανεβάζει κυρίως vlogs και βίντεο με γυμναστική. Το κανάλι της σήμερα ξεπερνά τους 1 εκατομμύριο συνδρομητές.

Η πρώτη της μεγάλη συνεργασία έγινε με την εταιρία αθλητικών ενδυμάτων Gymshark, το 2016 ενώ έχει συνεργαστεί και με τις εταιρείες Protein World και Teami Blends. Σήμερα, συνεργάζεται με την εταιρία συμπληρωμάτων διατροφής Women's Best.

### Tammy Hembrow Fitness

Το 2016 δημιούργησε το blog της "Tammy Hembrow Fitness", στο οποίο μπορεί κανείς να κατεβάσει επί πληρωμή τα προγράμματα γυμναστικής της.

### Saski Collection

Το 2017, δημιούργησε τη δική της σειρά γυναικείων ρούχων, με την επωνυμία "Saski Collection" και πλέον τα ρούχα της είναι διαθέσιμα μέσω του ομώνυμου e-shop της.

Προσωπική Ζωή
-------------

Από το 2014 μέχρι το 2018 ήταν ζευγάρι με τον personal trainer Ρις Χόκινς, με τον οποίο απέκτησαν μαζί δύο παιδιά.

Έναν γιο, τον Γουλφ Αουρέλιους (γενν. 2 Μαΐου 2015) και μια κόρη, την Σάσκια Ρόουζ (γενν. 5 Αυγούστου 2016).
Ο **Δημοσθένης Ομηρίδης Σκυλίτσης** διετέλεσε δήμαρχος της πόλης του Πειραιά την περίοδο 1907-1914 κερδίζοντας τον ιατρό και προηγούμενο δήμαρχο Παύλο Δαμαλά. Ήταν γιος του δημάρχου Αριστείδη Σκυλίτση του πρεσβύτερου και πατέρας του μετέπειτα δημάρχου της πόλης επί δικτατορίας Αριστείδη Σκυλίτση. Γεννήθηκε στον Πειραιά το 1856. Φοίτησε στη Στρατιωτική Σχολή Ευελπίδων (η οποία στεγαζόταν στον Πειραιά εκείνη την εποχή). Ολοκληρώνοντας επταετή φοίτηση, ονομάστηκε ανθυπασπιστής του πυροβολικού. Εκλέχτηκε βουλευτής Αττικής, όντας λοχαγός του πυροβολικού. Όταν ιδρύθηκε η βουλευτική εκλογική περιφέρεια Πειραιά, παραιτήθηκε από τις τάξεις του στρατού και αφοσιώθηκε στα κοινά, εκλεγόμενος βουλευτής Πειραιά. Η παραίτησή του ήταν αποτέλεσμα νομοθετικής αλλαγής, η οποία καθιέρωσε το ασυμβίβαστο στρατιωτικών - βουλευτών. Το 1907 ο Δημήτριος Ράλλης πρότεινε τον Σκυλίτση ως υποψήφιο δήμαρχο Πειραιά. Το 1912 ο Σκυλίτσης αναγκάστηκε να αφήσει προσωρινά τον δημαρχιακό θώκο της πόλης για να πολεμήσει στον πρώτο Βαλκανικό Πόλεμο και δεύτερο Βαλκανικό Πόλεμο. Η θητεία του ολοκληρώθηκε τον Μάρτιο του 1914. Κατά τη διάρκεια της δημαρχίας του έγιναν προσπάθειες μείωσης του ελλείμματος του δημοτικού ταμείου, ασφαλτοστρώθηκαν κεντρικές αρτηρίες και εκτελέστηκαν έργα κοινής ωφέλειας και καλλωπισμού της πόλης. Απεβίωσε στις 29 Ιουλίου 1935, έπειτα από ολιγοήμερη ασθένεια.

Πηγές
-----

Εφημερίδα *Χρονογράφος*, αρ. φύλλου 11746 της 30ής Ιουλίου 1935.

  


|  |  |  |  |
| --- | --- | --- | --- |
| 

| π • σ • ε
Δήμαρχοι Πειραιά |
| --- |
|  |
| 
* Κυριάκος Σερφιώτης
* Πέτρος Ομηρίδης Σκυλίτσης
* Αντώνιος Θεοχάρης
* Λουκάς Ράλλης
* Δημήτριος Μουτζόπουλος
* Τρύφων Μουτζόπουλος
* Αριστείδης Σκυλίτσης
* Θεόδωρος Ρετσίνας
* Παύλος Δαμαλάς
* Δημοσθένης Ομηρίδης Σκυλίτσης
* Αναστάσιος Παναγιωτόπουλος
* Μιχαήλ Ρινόπουλος
* Αθανάσιος Ν. Μιαούλης
* Σωτήριος Στρατήγης
* Μιχάλης Μανούσκος
* Κωνσταντίνος Τσιάκος
* Παύλος Ντεντιδάκης
* Αλέξανδρος Φοίφας
* Ευάγγελος Κολοκούρης
* Γεώργιος Ανδριανόπουλος
* Δημήτριος Σαπουνάκης
* Γεώργιος Κυριακάκος
* Χαράλαμπος Ζηλάκος
* Παναγιώτης Λεούσης
* Αριστείδης Σκυλίτσης
* Βασίλειος Ζέππος
* Αναστάσιος Βουλόδημος
* Γιάννης Παπασπύρου
* Ανδρέας Ανδριανόπουλος
* Γεώργιος Στρατηγός
* Στέλιος Λογοθέτης
* Χρήστος Αγραπίδης
* Παναγιώτης Φασούλας
* Βασίλης Μιχαλολιάκος
* Γιάννης Μώραλης
 |

 |
Η **Τάνια Τσάροφσκα** (σλαβομακεδονικά: Тања Царовска‎, προφορά: *ˈtaɲa ˈtsarɔfska*, 19 Μαρτίου 1980) είναι Βορειομακεδόνισσα τραγουδίστρια, τραγουδοποιός και συνθέτης. Ζει, στο Ηνωμένο Βασίλειο και συγκεκριμένα στο Λονδίνο. Οι υποστηρικτές της, την αποκαλούν "το κορίτσι με την αγγελική φωνή". Επίσης, γράφει τραγούδια και στην αγγλική γλώσσα, ενώ τραγουδάει και παραδοσιακά τραγούδια της μητρικής της γλώσσας. Ειδικεύεται στη βυζαντινή και στη βαλκανική μουσική. Μία από τις σπουδαιότερες στιγμές της καριέρας της ήταν το 2004, όπου συμμετείχε στο soundtrack ταινία *Τα Πάθη του Χριστού (2004)*, του Μελ Γκίμπσον, το οποίο υπήρξε υποψήφια για Όσκαρ Καλύτερης Πρωτότυπης Μουσικής, στην 77η τελετή των Όσκαρ.

Αυτή δεν ήταν η μόνη της συμμετοχή στον κινηματογράφο. Είχε συμμετάσχει και στην ταινία του Βόλφγκανγκ Πέτερσεν *Τροία* (2004), όπου ερμήνευσε το τραγούδι *Remember*. Γνωστή στη χώρα της είναι και η συμμετοχή της στην ταινία *Majki* (2010). Εκτός από τον κινηματογράφο, έχει συμμετάσχει και στη μουσική βιντεοπαιχνιδιών, όπως, για παράδειγμα, του *Lair* (2007), για το PlayStation, του *Fable III*, της Microsoft και του *Total War: Rome II* (2013), για υπολογιστή. Επίσης, έχει εμφανιστεί και σε ντοκιμαντέρ, όπως, για παράδειγμα, στο πρωτοποριακό ντοκιμαντέρ του Τζέιμι Κάτο, για το βρετανικό ντουέτο, 1 Giant Leap. Έχει, επίσης, συνεργαστεί σε συγκρότημα με τον Έραν Μπάρον Κοέν.

Στην αγγλική γλώσσα το όνομά της αναφέρεται ως **Tanja Tzarovska** (η και **Tanja Carovska**). Συχνά στα τραγούδια που γράφει χρησιμοποιεί τυπικούς παραδοσιακούς ρυθμούς και μελωδίες της πΓΔΜ, σε αγγλικό στίχο όμως. Το πρώτο της άλμπουμ κυκλοφόρησε τον Μάιο του 2011, στο Ηνωμένο Βασίλειο, ονόματι *No Record of Wrong*, από την Amaris River. Στον δίσκο αυτόν, ήταν και παραγωγός, ενώ έγραψε και συνέθεσε έξι από τα συνολικά δώδεκα τραγούδια του. Ο εν λόγω δίσκος είναι και ο τελευταίος της έως τώρα. Σε δισκογραφική δουλειά είχε συμμετάσχει και στο single, του Τζος Γκόρμπαν, *Remember*, το οποίο λειτούργησε για την προώθηση του sountrack της ταινίας *Troy*.

Παραπομπές
----------

1. ↑
2. ↑  «Tanja Tzarovska – No Record Of Wrong». Discogs.com. Ανακτήθηκε στις 2 Μαΐου 2017.

Εξωτερικοί σύνδεσμοι
--------------------

* Τάνια Τσάροφσκα στο Discogs.com
* Τάνια Τσάροφσκα στο IMDb

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μουσική
* Πύλη:Κινηματογράφος
 |

 |

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
Ο **Τάκης Μακροδημήτρης** ( Αθήνα 1964) είναι παλαίμαχος πρώην διεθνής ποδοσφαιριστής που αγωνιζόταν στη μεσαία γραμμή και νυν προπονητής, εκλέκτορας της Μικτής Ομάδας της Ε.Π.Σ.ΑΝ.Α.

Αγωνιστική σταδιοδρομία
-----------------------

Ο Μακροδημήτρης ξεκίνησε την αγωνιστική του σταδιοδρομία από τον ερασιτεχνικό σύλλογο του Πρωτέα Παλαιάς Φώκαιας (στον οποίο και διετέλεσε προπονητής), από όπου τον ανακάλυψαν οι κυνηγοί ταλέντων του Παναθηναϊκού το καλοκαίρι του 1982 και τον ενέταξαν στο δυναμικό της ομάδας (8 επίσημες συμμετοχές). Ακολούθως και ενώ είχε ήδη κληθεί στην Εθνική Ομάδα των Νέων ενώ ακόμη έπαιζε στον Πρωτέα, ο Μακροδημήτρης παραχωρήθηκε στον Πανιώνιο - ως μέρος των ανταλλαγμάτων για την απόκτηση από τον Π. Α. Ο. του Δημήτρη Σαραβάκου- και την περίοδο 1984-85, που ήταν πλέον βασικός στην Εθνική Ελπίδων, είχε 18 συμμετοχές- 1 γκολ στην Α΄Εθνική. Μετά έπαιξε στον Απόλλωνα Αθηνών και ακολούθως στο Αιγάλεω (όπου αγωνίσθηκε επί σειρά ετών

, από το Δεκέμβριο του 1985 έως το 1990-128 συμμετοχές και 11 τέρματα σε Β' και Γ΄Εθνική) και άλλες μικρότερες ομάδες. Μετά το πέρας της αγωνιστικής του σταδιοδρομίας ακολούθησε καριέρα προπονητή συλλόγων κυρίως της Ε.Π.Σ.ΑΝ.Α. μεταξύ των οποίων ο Ολυμπιακός Λαυρίου.

Ο Τάκης Μακροδημήτρης (2017)Ο Τάκης Μακροδημήτρης (2017)

Προπονητικό έργο
----------------

Ως προπονητής του Πρωτέα, ο Μακροδημήτρης κέρδισε δύο συνεχείς ανόδους, στην Α΄ τοπική κατηγορία και εν-συνεχεία στη Δ΄ Εθνική. Ακολούθως ανέβασε στην ίδια κατηγορία (Δ΄Εθνική) τον Ολυμπιακό Λαυρίου, ενώ το 2008 έφτασε στη Γ΄ Εθνική τον Κεραυνό Κερατέας, με τον οποίο κατέκτησε την 4η θέση στο πρωτάθλημα της σεζόν 2008-09. Επίσης κέρδισε άνοδο στη Δ΄ Εθνική με τον Κυανό Αστέρα Βάρης και κατέκτησε δύο τίτλους πρωταθλητή με τις Προ-Εθνικές Ομάδες της ΕΠΣΑΝΑ.

Πηγές
-----

* Διεθνής αθλητική ιστοσελίδα
* "*40 Χρόνια Ποδόσφαιρο & ΠΡΟ-ΠΟ*", έκδοση εφημερίδας "*Προπόραμα*", Αθήνα, 2000
* Γεώργιος Παγιωτέλης, "*Το Έπος της Α΄Εθνικής*", ένθετο περιοδικού "*ΟΙ ΠΑΓΚΟΣΜΙΟΙ*", τεύχη ετών 1994-1996

1. ↑  «*Συνέντευξη του Προπονητή Τ. Μακροδημήτρη*». Αρχειοθετήθηκε από το πρωτότυπο στις 9 Σεπτεμβρίου 2010. Ανακτήθηκε στις 30 Σεπτεμβρίου 2014.
2. ↑  *Στο τιμόνι του Πρωτέα ο Μακροδημήτρης*
3. ↑  Νίκος Δημ. Νικολαΐδης, "*50 χρόνια Αιγάλεω*", έκδοση Δήμος Αιγάλεω, 1998, σελ. 106, 122
4. ↑  *Την αποθέωση γνώρισε ο Τάκης Μακροδημήτρης*[*νεκρός σύνδεσμος*]

Παραπομπές
----------
|  |
| --- |
| **Το Ολοκαύτωμα** (Φάσεις) |
| 

| Αρχικά στοιχεία |
| --- |
| Φυλετική πολιτική · Ευθανασία Στρατόπεδα συγκέντρωσης (Κατάλογος) |

 |
| 

| Εβραίοι |
| --- |
| **Ναζιστική Γερμανία, από το 1933 έως το 1939** |
| **Τα Πογκρόμ:**Η Νύχτα των Κρυστάλλων (Kristallnacht) · Πογκρόμ του Γιασί ·Πογκρόμ του Λβιφ·Πογκρόμ του Γιεντβάμπνε... |
| **Τα Γκέτο:** Βαρσοβία, ΛουτζΚρακοβία, Τερέζιενσταντ... |
| **Einsatzgruppen (Μονάδες Ειδικής Δράσης):**Μπαμπί Γιάρ, Σφαγή του Ρούμπουλα  Σφαγή του Πανέριαϊ, Σφαγή της Οδησσού... |
| **Τελική Λύση:** Διάσκεψη της Βάνζεε Επιχείρηση Ράινχαρντ |
| **Στρατόπεδα θανάτου:** Κέλμνο, Μπέλζεκ Σομπιμπόρ, Τρεμπλίνκα, Μαϊντάνεκ, Άουσβιτς |
| **Αντίσταση:** ZOB · ZZW  Εξέγερση των Γκέτο (Βαρσοβία) |
| **Τέλος του Πολέμου:** Πορείες θανάτου Μπερίχα· Σέριτ χα-Πλετά |

 |
| 

| Άλλα θύματα |
| --- |
| Αθίγγανοι · ΟμοφυλόφιλοιΑνάπηρα άτομα · Σλάβοι της Ανατολικής ΕυρώπηςΠολωνοί · Σοβιετικοί αιχμάλωτοι πολέμουΜάρτυρες του Ιεχωβά |

 |
| 

| Τα μέρη που φέρουν ευθύνη |
| --- |
| **Ναζιστική Γερμανία**: Χίτλερ · Άιχμαν  Χίμλερ · SS (Ες-Ες) · Γκεστάπο |
| **Συνεργάτες:** Ρουμανία · Κροατία  Ουγγαρία · Κυβέρνηση του Βισύ · Σλοβακία Ιταλία· Ουκρανικά/Λετονικά/Λιθουανικά στοιχεία |
| Δίκες της Νυρεμβέργης · Άλλες δίκες |

 |

Η **Σφαγή του Γιεντβάμπνε** αφορά τη σφαγή Πολωνών Εβραίων στην πόλη Γιεντβάμπνε, στην κατεχόμενη από τη Γερμανία Πολωνία, στις 10 Ιουλίου 1941, κατά τη διάρκεια του Β΄ Παγκοσμίου Πολέμου και τα πρώτα στάδια του Ολοκαυτώματος. 

Η αναμνηστική στήλη της Σφαγής στο Γιεντβάμπνε
Τουλάχιστον 340 άνδρες, γυναίκες και παιδιά δολοφονήθηκαν. Περίπου 300 από αυτούς κλειδώθηκαν σε έναν αχυρώνα και κάηκαν ζωντανοί. Δράστες της σφαγής φέρεται να ήταν περίπου 40 μη Εβραίοι Πολωνοί.  
Η Γερμανική στρατονομία (Feldgendarmerie) ήταν παρούσα στην πόλη εκείνη την ημέρα. 

Η σφαγή ήταν μία από τις πολλές που συνέβησαν στην περιοχή Ποντλάσιε με την άφιξη των γερμανικών στρατευμάτων, αμέσως μετά την εισβολή τους στη Σοβιετική Ένωση στις 21 Ιουνίου 1941. Η Σοβιετική Ένωση είχε μέχρι τότε τον έλεγχο της πόλης, για ένα διάστημα τρόμου είκοσι μηνών, αφότου η συμφωνία του Αδόλφου Χίτλερ με τον Ιωσήφ Στάλιν το 1939 είχε χωρίσει στα δύο την Πολωνία. Οι δολοφόνοι στο Γιεντβάμπνε χρησιμοποίησαν για τα θύματά τους το αρνητικό στερεότυπο "Εβραίοι Κομμουνιστές". Πριν την εισβολή της Σοβιετικής Ένωσης στην Ανατολική Πολωνία, το Τζεντβάμπνε βρισκόταν σε μία περιοχή που επηρεάστηκε από το Εθνικό Κόμμα της Πολωνίας, μία αντισημιτική ομάδα που εναντιωνόταν στην προπολεμική πολωνική κυβέρνηση, η οποία απαγόρευσε τα βίαια ριζοσπαστικά κόμματα το 1934.

Παραπομπές
----------

1. ↑  Gross 2001, σελίδες 14–20; Stola 2003; Persak 2011.
2. ↑  Radosław J. Ignatiew 2002
3. ↑  Institute of National Remembrance 2002; United States Holocaust Memorial Museum
4. ↑  Persak 2011
5. ↑  Bikont 2015, σελίδες 9-31
Ο **Τάκης (Παναγιώτης) Δαούτης** (γενν. Αθήνα, 1934) είναι Έλληνας βετεράνος ποδοσφαιριστής που αγωνιζόταν σαν επιθετικός. Αγωνίστηκε κυριότερα τη δεκαετία του '50 και του '60 και περισσότερο με τη φανέλα της Προοδευτικής, με την οποία και διακρίθηκε.

Βιογραφικό
----------

Ο Τάκης Δαούτης γεννήθηκε στον Ταύρο το 1934 και ήταν παιδί οικογένειας προσφύγων από τη Σμύρνη. Ξεκίνησε το ποδόσφαιρο από τις αλάνες της Αθήνας και το 1949 σε ηλικία 15 ετών, υπογράφει στη Βικτώρια Ρουφ Αθηνών, ομάδα που αγωνιζόταν στις κατηγορίες της Ε.Π.Σ. Αθηνών. Το 1953 υπογράφει στον Ολυμπιακό, με την ΑΕΚ να δηλώνει επίσης το ενδιαφέρον για την απόκτησή του. Με τη φανέλα του Ολυμπιακού δεν αγωνίστηκε ποτέ σε επίσημο αγώνα, παρά μόνο σε φιλικούς αγώνες και διάφορες φιλικές ποδοσφαιρικές διοργανώσεις. Έτσι, μεταπήδησε στον Α.Ο. Κουμουνδούρου όπου και αγωνίστηκε στο Αθηναϊκό πρωτάθλημα.

Το 1956 υπέγραψε στην Προοδευτική, με τη φανέλα της οποίας διακρίθηκε και τερμάτισε την καριέρα του το 1965. Με την Προοδευτική αγωνίστηκε στο Πειραϊκό πρωτάθλημα και στο Πανελλήνιο πρωτάθλημα, και κατόπιν στα νεοσύστατα τότε πρωταθλήματα Α' Εθνικής και Β' Εθνικής κατηγορίας. Αποτέλεσε ένας εκ των ποδοσφαιριστών που αγωνίστηκαν στο πρώτο πρωτάθλημα στην ιστορία της Α' Εθνικής κατηγορίας την περίοδο 1959-60. Επίσης, αποτέλεσε μέλος της σπουδαίας ομάδας της Προοδευτικής που τερμάτισε στην 4η θέση του πρωταθλήματος της Α' Εθνικής την περίοδο 1964-65. Επίσης τη σεζόν 1961-62 αναδείχθηκε πρώτος σκόρερ της Προοδευτικής για το πρωτάθλημα της Α' Εθνικής, με σύνολο 9 τερμάτων.

Πηγές
-----

* *ΤΑΚΗΣ ΔΑΟΥΤΗΣ: Ο μπαλαδόρος του Ολυμπιακού και της Προοδευτικής*, συνέντευξη Τάκη Δαούτη στην "Κοινωνική", 9 Νοεμβρίου 2016
* Το παλιατζίδικο των αναμνήσεων: Πρωτάθλημα της Α’ εθνικής το 1959, to-paliatzidiko.blogspot.com
Η **σφαγή του Ηρακλείου** συνέβη στις 25 Αυγούστου του 1898 [6 Σεπτεμβρίου του 1898 στο νέο ημερολόγιο], στη πόλη του Ηράκλειου, της Κρήτης, η οποία τότε βρισκόταν υπό Οθωμανική κατοχή. Συνέβη ως αντίδραση από άτακτες ένοπλες μουσουλμανικές ομάδες, στην επικείμενη παραχώρηση στη χριστιανική κοινότητα της πόλης μιας σειράς πολιτικών δικαιωμάτων. Επιτέθηκαν στη βρετανική δύναμη ασφαλείας του Ηρακλείου (τότε Χάνδακα), η οποία ήταν μέρος διεθνούς δύναμης ασφαλείας στο νησί. Οι μουσουλμάνοι άτακτοι προχώρησαν στη σφαγή των χριστιανών της πόλης με αποτέλεσμα να σκοτωθούν 500-800 χριστιανοί ντόπιοι κάτοικοι, 14 Βρετανοί στρατιωτικοί καθώς και ο Βρετανός Υποπρόξενος Λυσίμαχος Καλοκαιρινός με την οικογένειά του, οι οποίοι κάηκαν ζωντανοί μέσα στο σπίτι τους. Ένα σημαντικό τμήμα του Ηρακλείου κάηκε και η σφαγή έληξε μόνο αφού τα βρετανικά πολεμικά πλοία άρχισαν να βομβαρδίζουν την πόλη. Το περιστατικό επιτάχυνε το τέλος της οθωμανικής κυριαρχίας στην Κρήτη και δύο μήνες αργότερα ο τελευταίος Οθωμανός στρατιώτης εγκατέλειπε το νησί.

Παραπομπές
----------

1. ↑  Holland, D. (1981). *Government Publications*. Elsevier. σελίδες 673–680. ISBN 9780080252162.
2. ↑  Rodogno, Davide; Schulz, Matthias; Vaïsse, Maurice (2012). «Introduction». *Relations internationales* **151** (3): 3. doi:10.3917/ri.151.0003. ISSN 0335-2013. .
Συντεταγμένες: 13°46′S 15°5′E﻿ / ﻿13.767°S 15.083°E﻿ / -13.767; 15.083

Η **Κακόντα** (πορτογαλικά: Caconda‎) είναι πόλη και δήμος στην επαρχία Ουίλα της Ανγκόλας. Ο δήμος είχε πληθυσμό 167.820 κατοίκους το 2014.

Βρίσκεται στην περιοχή Πλάνο Άλτο, περίπου 280 χλμ. βόρεια του Λουμπάνγκο, την πρωτεύουσα της επαρχίας, και περίπου 700 χλμ. νότια από τη Λουάντα, την πρωτεύουσα της χώρας. Το *Concelho* (δήμος) ιδρύθηκε επίσημα το 1857. Έχει πληθυσμό 167.820 (απογραφή 2014). Τον 19ο αιώνα, η Κακόντα ήταν το πιο προηγμένο σημείο στην αποικιακή επικράτεια της Πορτογαλίας στην Αφρική.

Η Κακόντα έχει θέση στην ιστορία της ζωολογίας, επειδή σε αυτήν την περιοχή ο μεγάλος Πορτογάλος φυσιοδίφης και εξερευνητής Ζοσέ Αλμπέρτο ντε Ολιβέιρα Αντσιέτα (1833-1897) πραγματοποίησε το μεγαλύτερο μέρος της δουλειάς του. Πέθανε το 1897 στην Κακόντα, ενώ επέστρεφε από μια αποστολή.

Η περιοχή της Κακόντα επηρεάστηκε σοβαρά από τον Αλγερινό Εμφύλιο Πόλεμο. Πρόκειται για μια εξαιρετικά φτωχή περιοχή, με ποσοστό υποσιτισμού άνω του 20% και πολλές οικογένειες ζουν καλλιεργώντας τα είδη που χρειάζονται. Πολλοί άνθρωποι εκτοπίστηκαν κατά τη διάρκεια του εμφυλίου πολέμου. Το πρόγραμμα ανακούφισης των Ηνωμένων Εθνών και το Παγκόσμιο Επισιτιστικό Πρόγραμμα ήταν απαραίτητα για την αντιμετώπιση της ανθρωπιστικής καταστροφής.

Κλίμα
-----

Η Κακόντα έχει ένα υποτροπικό κλίμα υψιπέδων (Κέππεν: *Cwb*).

| Κλιματικά δεδομένα Κακόντα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μηνιαία °C (°F) | 18.9 | 19.0 | 19.3 | 19.0 | 16.8 | 14.9 | 15.0 | 17.2 | 19.7 | 20.5 | 19.7 | 19.0 | 18,3 |
| Υετός mm (ίντσες) | 172 | 160 | 266 | 123 | 8 | 0(0) | 0(0) | 0(0) | 7 | 93 | 160 | 193 | 1,182 |
| *Πηγή: Climate-Data-org* |

Παραπομπές
----------

1. ↑  «Caconda (Municipality, Angola) - Population Statistics, Charts, Map and Location». *citypopulation.de*. Ανακτήθηκε στις 4 Οκτωβρίου 2021.
2. ↑  «Caconda | Angola». *Encyclopedia Britannica* (στα Αγγλικά). Ανακτήθηκε στις 19 Απριλίου 2021.
3. ↑  «TriploV». *triplov.com*. Ανακτήθηκε στις 19 Απριλίου 2021.
4. ↑  «Climate: Caconda». Climate-Data.org. Ανακτήθηκε στις 20 Απριλίου 2021.
Συντεταγμένες: 39°52′N 22°42′E﻿ / ﻿39.867°N 22.700°E﻿ / 39.867; 22.700

Ο **Δήμος Ευρυμενών** λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το Στόμιο. 

Ήταν δήμος του νομού Λάρισας, βρισκόταν στο ανατολικό τμήμα του νομού, καταλάμβανε έκταση 95.284 στρεμμάτων και είχε (πραγματικό) πληθυσμό 2.428 κατοίκους. Η ονομασία του Δήμου προερχόταν από την αρχαία πόλη Ευρυμενές, η οποία βρισκόταν κοντά στο σημερινό Στόμιο.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο  Δήμο Αγιάς της  Περιφέρειας Θεσσαλίας.

Διαίρεση
--------

Ο δήμο περιελάμβανε τα εξής 4 δημοτικά διαμερίσματα:

 **Δ.δ. Στομίου** 
* το Στόμιο
* ο Απόστολος Παύλος
* οι Κατασκηνώσεις Αγίου Δημητρίου
* η Μονή Αγίου Δημητρίου

 **Δ.δ. Καρίτσης** 
* η Καρίτσα
* το Κόκκινο Νερό
* η Πλατιά Άμμος

 **Δ.δ. Ομολίου** 
* το Ομόλιο

 **Δ.δ. Παλαιοπύργου** 
* ο Παλαιόπυργος
* η Αλεξανδρινή

Ονομασία
--------

Ο Δήμος Ευρυμενών πήρε το όνομά του από την αρχαία πόλη των Μαγνητών, Ευρυμενές. Σύμφωνα με την επικρατούσα άποψη και τα αρχαιολογικά ευρήματα, η αρχαία πόλη τοποθετείται βορειοανατολικά του Στομίου, στην περιοχή Παλαιόπυργος πού έχουν βρεθεί ερείπια Βυζαντινού κάστρου .

Παλαιότερος δήμος Ευρυμενών
---------------------------

Ο Δήμος Ευρυμενών συστάθηκε για πρώτη φορά το 1883 με το βασιλικό διάταγμα «περί της εις δήμου διαιρέσεως την κατά τον νομόν Λάρισας επαρχίας Αγιάς» (ΦΕΚ 126Α/2-4-1883). Ο Δήμος ορίστηκε τάξης Γ΄. Έδρα του είχε το Στόμιο (τότε Τσάγεζι) και περιλάμβανε επίσης τον οικισμό Καρίτσα. Ο πληθυσμός του δήμου ήταν 1.197 κάτοικοι, οι 321 εκ των οποίως διέμεναν στην έδρα του δήμου, το Στόμιο και οι 876 στην Καρίτσα.. Ο Δήμος καταργήθηκε με την διοικητική διαίρεση του 1912 και διασπάστηκε σε μικρότερες κοινότητες, την κοινότητα Στομίου και την κοινότητα Καρίτσας που διατηρήθηκαν μέχρι την εφαρμογή του προγράμματος Καποδίστριας.

Παραπομπές
----------

1. ↑  «Δήμος Ευρυμενών, ιστορικό». Αρχειοθετήθηκε από το πρωτότυπο στις 2 Απριλίου 2012. Ανακτήθηκε στις 21 Ιουλίου 2011.
2. ↑  Εθνικό τυπογραφείο, ΦΕΚ 126/1883
3. ↑  Διοικητικές μεταβολές ΟΤΑ, κοινότητα Καρίτσας[*νεκρός σύνδεσμος*]
4. ↑  Διοικητικές μεταβολές ΟΤΑ, κοινότητα Στομίου[*νεκρός σύνδεσμος*]

Εξωτερικοί σύνδεσμοι
--------------------

* Στοιχεία για το δήμο Ευρυμενών από το Υπουργείο Εσωτερικών Αρχειοθετήθηκε 2008-02-10 στο Wayback Machine.
* Η επίσημη ιστοσελίδα του δήμου
* ΤΕΔΚ Νομού Λάρισας

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Λάρισας |
| --- |
|  |
| Δήμοι | 
* Λάρισας
* Αγιάς
* Αμπελώνος
* Αντιχασίων
* Αρμενίου
* Γιάννουλης
* Γόννων
* Ελασσόνας
* Ενιππέα
* Ευρυμενών· Κάτω Ολύμπου
* Κιλελέρ
* Κοιλάδας
* Κραννώνος
* Λακέρειας
* Λιβαδιού
* Μακρυχωρίου
* Μελίβοιας
* Ναρθακίου
* Νέσσωνος· Νίκαιας
* Ολύμπου
* Πλατυκάμπου
* Πολυδάμαντα
* Ποταμιάς
* Σαρανταπόρου
* Τυρνάβου
* Φαρσάλων
 |
|  |
| Κοινότητες | 
* Αμπελακίων
* Βερδικούσσας
* Καρυάς
* Τσαριτσάνης
 |

 |
Ένα **συνταγματικό δημοψήφισμα** πραγματοποιήθηκε στη Ζάμπια στις 11 Αυγούστου 2016, παράλληλα με τις γενικές εκλογές, σε μια κίνηση που αποσκοπούσε στο να μειώσει το κόστος του δημοψηφίσματος. Οι ψηφοφόροι κλήθηκαν να εγκρίνουν ή να απορρίψουν τις τροποποιήσεις στον καταστατικό χάρτη των δικαιωμάτων και στο Άρθρο 79, το οποίο υπαγορεύει τη διαδικασία για μελλοντικές τροποποιήσεις.

Αν και το 71% των ψηφοφόρων ψήφισε υπέρ των τροποποιήσεων, η προσέλευση ήταν μόλις 44%, κάτω από το όριο του 50% που απαιτείτο για να επικυρωθεί το αποτέλεσμα.

Πλαίσιο
-------

Το δημοψήφισμα επεδίωκε να τροποποιήσει και να ενισχύσει το Νομοσχέδιο των δικαιωμάτων και αποσκοπούσε στην κατάργηση και αντικατάσταση του Άρθρου 79. Οι αλλαγές στο Νομοσχέδιο των δικαιωμάτων συμπεριέλαβαν την τροποποίηση για "τα Ατομικά και Πολιτικά Δικαιώματα" και την προσθήκη μιας παραγράφου για "Οικονομικά, Κοινωνικά, Πολιτιστικά και Περιβαλλοντικά Δικαιώματα" και "Περαιτέρω και Ειδικά Δικαιώματα" .

Το ερώτημα που τέθηκε και έλαβε δημοσιότητα στο δημοψήφισμα ήταν:

|  |  |  |
| --- | --- | --- |
| « | Do you agree to the amendment to the Constitution to enhance the Bill of rights contained in Part III of the Constitution of Zambia and to repeal and replace Article 79 of the Constitution of Zambia? |  » |

Εκλογικό Σύστημα
----------------

Για να είναι έγκυρο το δημοψήφισμα, η πλειοψηφία του "ναι "ήταν απαραίτητη μαζί με ποσοστό συμμετοχής τουλάχιστον 50% των εγγεγραμμένων ψηφοφόρων. Στις προηγούμενες γενικές εκλογές η προσέλευση των ψηφοφόρων ήταν μικρή και οι ειδικοί φοβούνται ότι λόγω των διαφορετικών κριτηρίων επιλεξιμότητας για τις γενικές εκλογές, το δημοψήφισμα θα μπορούσε να δημιουργήσει σύγχυση και σπατάλη πόρων.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 1.852.559 | 71,09 |
| Κατά | 753,.549 | 28,91 |
| Άκυρα/λευκά ψηφοδέλτια | 739.363 | − |
| **Συνολικά** | **3.345.471** | **100** |
| Εγγεγραμμένοι ψηφοφόροι/προσέλευση | 7.528.091 | 44,44 |
| Πηγή: ECZ |

Αναφορές
--------

1. ↑  «Zambia : Government to hold Referendum along side the 2016 General Elections». Lusaka Times.
2. ↑  «Zambia : Delayed release of proposed Bill of Rights a ploy by PF government». Lusaka Times.
3. ↑  «Zambia: Election Campaign Begins Monday». All Africa.
4. ↑  Referendum vote flops, fails to meet the threshold Lusaka Times, 19 August 2016
5. ↑  «2016 Referendum Comic Book» (PDF). Electoral Commission of Zambia. Αρχειοθετήθηκε από το πρωτότυπο (PDF) στις 17 Αυγούστου 2016. Ανακτήθηκε στις 13 Φεβρουαρίου 2017.
6. ↑  «Referendum Question: The Bill of Rights :: Electoral Commission of Zambia». Electoral Commission of Zambia. Αρχειοθετήθηκε από το πρωτότυπο στις 17 Αυγούστου 2016. Ανακτήθηκε στις 13 Φεβρουαρίου 2017.
7. ↑  «Zambia : The Referendum Issue: Why the President and his Dissolved Cabinet Got it Wrong!». Lusaka Times.
Ο **Δημήτριος Τορνίκης Παλαιολόγος**, ήταν βυζαντινός αξιωματούχος του 14ου αιώνα.

Είναι άγνωστο ποιοι ήταν οι γονείς του, το μόνο γνωστό είναι ότι ήταν εγγονός του Ιωάννη Παλαιολόγου αδελφού του αυτοκράτορα Μιχαήλ Η΄. Ή ήταν γιος κάποιου άγνωστου γιου του Ιωάννη κι έφερε και το επώνυμο Τορνίκης που ήταν της γιαγιάς του, συζύγου του Ιωάννη, κάτι που συνηθιζόταν την εποχή αυτή, ή κάποιας άγνωστης κόρης του Ιωάννη παντρεμένη με κάποιον Τορνίκη.

Αναφέρεται ότι κατείχε το στρατιωτικό και δικαστικό αξίωμα του Μέγα Δρουγγάριου της Βίγλης που την εποχή αυτή, 14ος αιώνας, ήταν σημαντικό δικαστικό αξίωμα.

Παραπομπές
----------

1. 1 2  BYZANTINE NOBILITY-Δυναστεία Παλαιολόγων, ανακτήθηκε 30 Ιανουαρίου 2019
Ένα **δημοψήφισμα ανεξαρτησίας** έλαβε χώρα στην Ερυθραία από τις 23 έως τις 25 Απριλίου 1993. Το αποτέλεσμα του δημοψηφίσματος ήταν 99.83% υπέρ, ενώ η προσέλευση έφτασε το 98.5%. Η ανεξαρτησία κηρύχθηκε στις 27 Απριλίου.

Διεξαγωγή του δημοψηφίσματος
----------------------------

Η αποστολή παρατηρητών του ΟΗΕ για την επαλήθευση του δημοψηφίσματος στην Ερυθραία ιδρύθηκε σύμφωνα με το ψήφισμα της Γενικής Συνέλευσης 47/114 στις 16 Δεκεμβρίου 1992. Η αποστολή λειτούργησε μέχρι τις 25 Απριλίου 1993. Οι στόχοι της αποστολής ήταν να επαληθεύσει την αμεροληψία του δημοψηφίσματος, να εκθέσει αναφορές για παρατυπίες, καθώς και να επαληθεύσει τη μέτρηση, τον υπολογισμό και την ανακοίνωση των αποτελεσμάτων.

Το δημοψήφισμα ολοκληρώθηκε εντός συγκεκριμένου προϋπολογισμού, ενώ ήταν ελεύθερο και δίκαιο.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 1.100.260 | 99.83 |
| Κατά | 1.822 | 0.17 |
| Άκυρα/λευκά ψηφοδέλτια | 328 | - |
| **Συνολικά** | **1.102.410** | **100** |
| Εγγεγραμμένοι ψηφοφόροι/προσέλευση | 1.173.706 | 98.52 |
| Πηγή: Βάση δεδομένων αφρικανικών εκλογών |

### Ψήφοι ανά περιοχή

| Περιοχή | Υπέρ | Κατά | Άκυρο | Συνολικά |
| --- | --- | --- | --- | --- |
| Ψήφοι | % | Ψήφοι | % |
| Ασμάρα | 128.443 | 99.89 | 144 | 0.11 | 33 | 128,620 |
| Μπάρκα | 44.425 | 99.89 | 47 | 0.11 | 0 | 44,472 |
| Ντενκάλια | 25.907 | 99.65 | 91 | 0.35 | 29 | 26,027 |
| Γκας-Σετίτ | 73.236 | 99.63 | 270 | 0.37 | 0 | 73,506 |
| Χαμασιέν | 76.654 | 99.92 | 59 | 0.08 | 3 | 76,716 |
| Ακέλε Γκουζάι | 92.465 | 99.84 | 147 | 0.16 | 22 | 92,634 |
| Σαχέλ | 51.015 | 99.72 | 141 | 0.28 | 31 | 51,187 |
| Σεμχάρ | 33.596 | 99.66 | 113 | 0.34 | 41 | 33,750 |
| Σεράγιε | 124.725 | 99.94 | 72 | 0.06 | 12 | 124,809 |
| Σενχίτ | 78.513 | 99.97 | 26 | 0.03 | 1 | 78,540 |
| Μαχητές της ελευθερίας | 77.512 | 99.97 | 21 | 0.03 | 46 | 77,579 |
| Σουδάν | 153.706 | 99.77 | 352 | 0.23 | 0 | 154,058 |
| Αιθιοπία | 57.466 | 99.65 | 204 | 0.35 | 36 | 57,706 |
| Άλλοι ψηφοφόροι | 82.597 | 99.84 | 135 | 0.16 | 74 | 82,806 |
| **Συνολικά** | **1.100.260** | **99.83** | **1.822** | **0.17** | **328** | **1,062,410** |
| Πηγή: Ερυθραία: η Γέννηση ενός Έθνους |

Παραπομπές
----------

1. ↑  Elections in Eritrea African Elections Database
2. 1 2  «Eritrea Birth of a Nation». Ανακτήθηκε στις 15 Σεπτεμβρίου 2006.
Tάκα τάκα, με γραπτή εγγύηση για ασφάλεια κατά τη χρήση.
Το **τάκα τάκα** ήταν παιδικό παιχνίδι που άνθισε στη δεκαετία του 1970.[1] Εξαπλώθηκε σε όλη την Ευρώπη και γνώρισε τεράστια επιτυχία, αν και τελικώς απαγορεύτηκε, είτε λόγω διατάραξης κοινής ησυχίας, όπως έγινε στην Ελλάδα, είτε λόγω κινδύνου σωματικής ακεραιότητας, όπως έγινε σε αρκετά άλλα κράτη της Ευρώπης, καθώς και στις ΗΠΑ.

Πως παίζεται
------------

Το τάκα τάκα αποτελείται από δύο σκληρές ελαστικές μπίλιες που κρέμονται από έναν δακτύλιο. Το παιδί φοράει τον δακτύλιο σαν δακτυλίδι στο δεύτερο δάκτυλο, και με παλινδρομικές κινήσεις της παλάμης κάνει τις μπίλιες να αλληλοσυγκρούονται και να εκτοξεύονται προς τα πάνω και προς τα κάτω. Ανάλογα με τη δεξιοτεχνία και την αντοχή, το παιχνίδι μπορεί να διαρκέσει από δευτερόλεπτα μέχρι λίγες ώρες, ενώ ο εκκωφαντικός κρότος του θέλγει τον παίκτη μεν, αλλά μπορεί να προκαλέσει διατάραξη κοινής ησυχίας.

Παραπομπές
----------

1. ↑  Summers, Ben (2001-07-26). «Working the web: Retro toys» (στα αγγλικά). *The Guardian*. ISSN 0261-3077.. Ανακτήθηκε στις 2017-04-06.

Πηγές
-----

* Ben Summers: Retro toys, The Guardian, Thursday 26 July 2001
Το **κέτσαπ μπανάνας** ή **σάλτσα μπανάνας** είναι μία Φιλιππινέζικη σάλτσα που παρασκευάζεται από πολτοποιημένη μπανάνα, ζάχαρη, ξύδι και μπαχαρικά. Το φυσικό του χρώμα είναι σκούρο κίτρινο αλλά συνήθως βάφεται κόκκινο για να μοιάζει περισσότερο με το κέτσαπ ντομάτας. Παρασκευάστηκε πρώτη φόρα κατά την διάρκεια του Δευτέρου παγκοσμίου πολέμου όπου υπήρχε έλλειψη ντομάτας αλλά αντιθέτως μεγάλη παραγωγή μπανάνας.

Γεύση και χρήση
---------------

Το κέτσαπ μπανάνας έχει πιο γλυκιά γεύση από το κέτσαπ ντομάτας και είναι παρόμοιο στην γεύση με την Ινδονησιακή σάλτσα σόγιας και την  Ταϊλανδέζικη γλυκιά σάλτσα τσίλι. Στα Φιλιππινέζικα νοικοκυριά αυτό το καρύκευμα χρησιμοποιείται ευρέος. Το προσθέτουν σχεδόν σε όλα τα πιάτα όπως ομελέτες, χοτ ντοκ, σάντουιτς, τηγανιτές πατάτες, Ψάρι και κρέας. Επίσης το κέτσαπ μπανάνας χρησιμοποιείται σε μακαρονάδες. Υπάρχει επίσης και μία *καυτή* έκδοση της σάλτσας όπου προστίθενται πικάντικα μπαχαρικά η οποία είναι το ίδιο γλυκιά με την απλή, απλά πιο καυτερή. 

Το κέτσαπ μπανάνας εξάγεται σε χώρες που έχουν σημαντικό φιλιππινέζικο πληθυσμό (ΗΠΑ,Καναδάς, Ηνωμένο Βασίλειο, Σαουδική Αραβία, Κουβέιτ, Χονγκ Κονγκ, Γαλλία, Ελβετία, Αυστραλία, Νέα Ζηλανδία). 

Η Φιλιππινέζα τεχνολόγος τροφίμων Μαρία Ορόσα επινόησε την συνταγή του κέτσαπ μπανάνας.

παραπομπές
----------

1. ↑  «Food from The Philippines: Banana Ketchup». The Longest Way Home. Ανακτήθηκε στις 16 Μαΐου 2012.  `|first1=` missing `|last1=` in Authors list (βοήθεια)
2. ↑  Jose, Ricardo (1998). *KASAYSAYAN The Story of The Filipino People*. Philippines: Asia Publishing Company Limited. ISBN 962-258-230-3.
3. ↑  Bargar, Lesley. Hit the Bottle. Los Angeles Magazine. November 2008.
4. ↑  National Historical Institute of the Philippines: MARIA Y. OROSA (1893–1945). Pioneering Food Technologist and Inventor Αρχειοθετήθηκε 2010-07-04 στο Wayback Machine.
5. ↑  Leonor Goguingco: "Maria Y. Orosa: In peace and war". Manila Bulletin, 2005. Online at the Internet Archive
Από τις 26 έως τις 30 Σεπτεμβρίου 1991 το Κοσσυφοπέδιο διεξήγαγε **δημοψήφισμα** ανεξαρτησίας. Εκείνη την εποχή το Κοσσυφοπέδιο υπαγόταν στην Αυτόνομη Επαρχία Κοσσυφοπεδίου και Μετόχιας. Η διαλυμένη επαρχιακή συνέλευση ανακήρυξε τη δημοκρατία του Κοσσυφοπεδίου ως κυρίαρχο και ανεξάρτητο κράτος στις 22 Σεπτεμβρίου 1991. [1] Πάνω από το 99% των ψηφοφόρων ψήφισαν υπέρ της ανεξαρτησίας, με ποσοστό συμμετοχής 87%. [2] Οι Σέρβοι της περιοχής απείχαν από το δημοψήφισμα, ενώ εκείνη την εποχή αποτελούσαν περίπου το 10% του πληθυσμού.

Ιστορικό
--------

Ώστε να θεωρηθεί έγκυρο, το δημοψήφισμα χρειαζόταν συμμετοχή τουλάχιστον του 66,7% των ψηφοφόρων και από αυτούς, τουλάχιστον οι μισοί να ψηφίσουν υπέρ.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 913.705 | 99,98 |
| Κατά | 164 | 0,02 |
| Μη έγκυρες / κενές ψηφοφορίες | 933 | - |
| **Σύνολο** | **914.802** | **100** |
| Εγγεγραμμένοι ψηφοφόροι / συμμετοχή | 1.051.357 | 87.01 |
| Πηγή: Άμεση δημοκρατία |

Επακόλουθα
----------

Το μόνο μέλος των Ηνωμένων Εθνών που αναγνώρισε τη Δημοκρατία του Κοσσυφοπεδίου ήταν η Αλβανία. Συγκεκριμένα στις 21 Οκτωβρίου 1991 το κοινοβούλιο της Αλβανίας ενέκρινε ψήφισμα αναγνώρισης.

Δείτε επίσης
------------

* Διακήρυξη ανεξαρτησίας του Κοσσυφοπεδίου (2008)
* Δημοψήφισμα στο Βόρειο Κοσσυφοπέδιο (2012)

Παραπομπές
----------

1. ↑  Jure Vidmar International Legal Responses to Kosovo’s Declaration of Independence Αρχειοθετήθηκε 2018-03-04 στο Wayback Machine. *Vanderbilt Journal of Transitional Law*, Vol 42, p789
2. ↑  Kosovo (Yugoslavia), 30 September 1991: Independence Direct Democracy (Γερμανικά)